****

**รายงานผลการวิจัยในชั้นเรียน**

**1. ชื่องานวิจัย**: การพัฒนาทักษะกระบวนการคิดวิเคราะห์ เพื่อพัฒนาผลสัมฤทธิ์ด้านการอ่านวรรณคดีและวรรณกรรม ของนักเรียนระดับชั้นมัธยมศึกษาปีที่ 6/1 โรงเรียนท่าปลาประชาอุทิศ

**2. ที่มา/เหตุผล/ความเป็นมา**

ภาษาไทยเป็นเอกลักษณ์ของชาติ เป็นสมบัติทางวัฒนธรรมอันก่อให้เกิดความเป็นเอกภาพ และเสริมสร้างบุคลิกภาพของคนในชาติให้มีความเป็นไทย อีกทั้งยังใช้เป็นพื้นฐานในการศึกษาวิชาอื่นๆ ดังที่ ปานชีวา นาคสิทธิ์ (2543: 3) กล่าวว่า การใช้ภาษาไทยให้มีประสิทธิภาพ ผู้ใช้จะต้องรู้จักการวิเคราะห์ภาษา และวิเคราะห์แนวคิดที่แฝงอยู่ในภาษา สามารถนำความรู้ใหม่ที่ได้รับไปเชื่อมกับความรู้เดิมที่มีอยู่ ซึ่งจะก่อให้เกิดความคิดหลายทิศทาง มีวิจารณญาณในการตัดสินใจเลือกกระทำพฤติกรรมที่ถูกกาลเทศะและเหมาะสม อันจะนำไปสู่สัมฤทธิผลตามความมุ่งหมาย เกิดการสร้างสรรค์ในสิ่งที่ดีงาม เกิดความรักสามัคคีและอยู่ร่วมกันได้อย่างมีความสุข การใช้ภาษาไทยได้ดีและถูกต้องนั้น นอกจากจะเกิดประโยชน์โดยตรงแก่ตนเองแล้ว ยังมีส่วนช่วยพัฒนาสังคมและพัฒนาประเทศให้เจริญก้าวหน้าอีกด้วย การฝึกทักษะการคิดวิเคราะห์ในวิชาภาษาไทยจึงเป็นการปูพื้นฐานการคิดให้กับผู้เรียน ที่จะช่วยให้ผู้เรียนสามารถนำทักษะการคิดวิเคราะห์ไปเป็นพื้นฐานของการคิดในขั้นสูงต่อไป และสามารถเลือกใช้ภาษาไทยได้อย่างถูกต้องเหมาะสม อันจะนำไปสู่การหาเหตุผลและแก้ปัญหาในการดำเนินชีวิตได้

จากความสำคัญดังกล่าว หลักสูตรการศึกษาขั้นพื้นฐาน พุทธศักราช 2551 ของกระทรวงศึกษาธิการ จึงกำหนดให้วิชาภาษาไทย เป็นวิชาบังคับแกนในหลักสูตรการศึกษาทุกระดับชั้น ดังจะเห็นได้จากหลักสูตรการศึกษาขั้นพื้นฐาน พุทธศักราช 2551 ได้กำหนดภาษาไทยเป็นสาระการเรียนรู้ที่ต้องเรียนทุกระดับชั้นเช่นกัน โดยในระดับช่วงชั้นที่ 4 (ชั้นมัธยมศึกษาปีที่ 4-6) ได้กำหนดให้ผู้เรียนพัฒนาทักษะกระบวนการอ่าน กระบวนการเขียน กระบวนการฟัง การดู และการพูดอย่างสร้างสรรค์ กระบวนการคิดวิเคราะห์ สังเคราะห์ วรรณคดีและวรรณกรรมอย่างสร้างสรรค์ เพื่อนำความรู้ ความคิดไปประกอบในการตัดสินใจแก้ปัญหาในการดำรงชีวิตได้อย่างถูกต้อง เหมาะสม และมีวิจารณญาณ ซึ่งการฝึกทักษะดังกล่าว จำเป็นอย่างยิ่งที่จะต้องอาศัยการคิดเป็นพื้นฐานสำคัญ โดยเฉพาะ การอ่าน การฟัง การดู ซึ่งเป็นทักษะการรับสาร เพราะถ้าไม่มีความสามารถในการคิดวิเคราะห์สาร หรือวิเคราะห์ภาษาในสาร นำภาษาไปใช้ในทางที่ไม่ถูกต้อง อาจจะเกิดผลกระทบต่อการดำเนินชีวิตได้ ดังนั้น การจัดการเรียนการสอนโดยเน้นผู้เรียนเป็นสำคัญ ที่จะให้ผู้เรียนได้รู้จักคิด ซึ่งเป็นการจัดการเรียนการสอนที่สอดคล้องกับสมรรถนะที่กำหนดไว้ในหลักสูตรอย่างแท้จริง

การอ่านเป็นทักษะรับสารที่มีความสำคัญ และจำเป็นอย่างยิ่งสำหรับมนุษย์ในสังคมปัจจุบัน เพราะการอ่านเป็นช่องทางหนึ่งในการแสวงหาความรู้ให้ทันต่อเหตุการณ์ ทั้งยังเพิ่งพูนสติปัญญาของตน บุคคลที่มีความเข้าใจในเรื่องที่อ่านอย่างแท้จริง ย่อมสามารถนำความรู้ ความคิดไปใช้ให้เกิดประโยชน์ในการดำเนินชีวิตประจำวันได้อย่างเหมาะสม ดังที่ บุญรอด โชติวชิรา (2547: 1) กล่าวถึงความสำคัญของการอ่านว่า ทำให้คนเรารู้ทันโลก ทันคน เป็นคนรอบรู้เฉลียวฉลาด เพราะการอ่านทำให้คนเราได้รับรู้สิ่งใหม่ๆ ความรู้ใหม่ๆ วิทยาการที่กว้างขวาง และทันสมัยตลอดจนเหตุการณ์ต่างๆ ที่เกิดขึ้นรอบตัวเรา

จากเหตุผลที่กล่าวมาข้างต้นนี้ แสดงให้เห็นว่า ทักษะการรับสารในที่นี้หมายถึง ทักษะการอ่านเป็นทักษะพื้นฐานสำคัญต่อการดำรงชีวิต โดยเฉพาะในยุดข้อมูลข่าวสาร และความเจริญด้านเทคโนโลยีวิทยาการต่างๆ ที่จะต้องอาศัยทักษะการคิดวิเคราะห์ข่าวสาร หรือสารที่แพร่กระจายจากเทคโนโลยีในยุคปัจจุบัน เพื่อที่จะได้มีทักษะในการคิดวิเคราะห์ พิจารณาไตร่ตรอง ถึงความถูกต้องของสาร เพราะถ้าขาดทักษะดังกล่าวแล้วนั้น อาจจะก่อให้เกิดปัญหาตามมาได้

อย่างไรก็ตาม การสอนที่เน้นให้นักเรียนท่องจำอย่างเดียว หรือการสอนอ่านวรรณคดีที่มุ่งเอาความอย่างเดียว และไม่ได้ฝึกให้ผู้เรียนได้คิดโดยเฉพาะ การคิดเชิงวิเคราะห์ เพราะการคิดเชิงวิเคราะห์นั้นนับว่าเป็นขั้นของการคิดที่สำคัญ ดังที่ได้อธิบายความสำคัญของการคิดในข้างต้นมาแล้ว และเนื่องด้วยเป็นการคิดพื้นฐานของการคิดในขั้นสูง คือการคิดวิพากย์ สังเคราะห์ และวิจารณ์ ซึ่งนักเรียนไม่ได้ฝึกคิดวิเคราะห์ตัวเนื้อหาของวรรณคดี วรรณกรรม โดยเฉพาะในคาบเรียนที่ได้ไปสังเกตการสอนเป็นการสอนเนื้อหาเกี่ยวกับวรรณคดีเรื่อง ร่ายยาวมหาเวสสันดรชาดก นักเรียนเกือบครึ่งห้องไม่สนใจในการเรียนการสอนของครู มีคุยกัน และนอนหลับ อาจจะเป็นด้วยเนื้อหาของวรรณคดีไทยนั้นน่าเบื่อสำหรับผู้เรียน มีเพียงบางส่วนที่สนใจฟังครูผู้สอน ครูก็เล่าเรื่องให้นักเรียนฟังว่าใคร ทำอะไร ที่ไหน อย่างไร เหมือนเดิม และก็ทดสอบความจำของเนื้อเรื่องวรรณคดีดังกล่าว

ด้วยเหตุผลดังกล่าว ผู้วิจัยจึงเห็นว่า การจัดกิจกรรมการสอนเพื่อพัฒนากระบวนการคิดวิเคราะห์ เป็นวิธีหนึ่งที่สามารถพัฒนาทักษะด้านการอ่านและผลสัมฤทธิ์ด้านการอ่านวิเคราะห์ให้ดีขึ้นได้ เพราะจะทำให้ผู้เรียนสามารถวิเคราะห์เรื่องที่อ่านได้ โดยจะเลือกเนื้อหาที่เป็นวรรณกรรมสำหรับเยาวชน ที่เป็นเรื่องสั้นมาใช้ฝึกในการคิดวิเคราะห์ ซึ่งก็น่าจะทำให้ผู้เรียนสนใจงานเขียนประเภทนี้มากกว่าวรรณคดีแบบฉบับของไทย จากเหตุผลและหลักการดังกล่าว ผู้วิจัยจึงสนใจที่จะพัฒนาทักษะการอ่านวิเคราะห์โดยใช้กระบวนการคิดวิเคราะห์ เพื่อพัฒนาผลสัมฤทธิ์ด้านการอ่านวรรณกรรมของผู้เรียน อีกเป้าประสงค์หนึ่งก็เพื่อนำไปใช้ประโยชน์ในการจัดการเรียนรู้ในการพัฒนาทักษะการอ่านให้มีประสิทธิภาพของนักเรียนชั้นมัธยมศึกษาปีที่ 6/1 ของโรงเรียนท่าปลาประชาอุทิศต่อไป โดยจะเป็นส่วนหนึ่งของการจัดการเรียนการสอนตามแผนการสอน ในจำนวน 1 ภาคการเรียน

**3. วัตถุประสงค์**

3.1 ศึกษาการเรียนรู้ของครูผู้สอนในการพัฒนากระบวนการคิดวิเคราะห์ เพื่อพัฒนาการอ่านเชิงวิเคราะห์ของผู้เรียน ในมิติต่อไปนี้

3.1.1 พัฒนาแผนการจัดการเรียนรู้การพัฒนาผลสัมฤทธิ์การอ่านคิดวิเคราะห์วรรณกรรม โดยใช้กระบวนการคิดวิเคราะห์

3.1.2 ปัญหาและอุปสรรคของแผนการจัดการเรียนรู้

3.2 ศึกษาความสามารถในการอ่านคิดวิเคราะห์ ของผู้เรียนในมิติต่อไปนี้

3.2.1 พัฒนาการของทักษะกระบวนการคิดเชิงวิเคราะห์ของผู้เรียน

3.2.2 เปรียบเทียบคะแนนผลสัมฤทธิ์ทางการอ่านคิดวิเคราะห์วรรณกรรม

**4. กลุ่มเป้าหมาย**

4.1 กลุ่มเป้าหมาย คือ นักเรียนชั้นมัธยมศึกษาปีที่ 6/1 จำนวน 29 คน ภาคเรียนที่ 1 ปีการศึกษา 2563 โรงเรียนท่าปลาประชาอุทิศ สังกัดสำนักงานเขตพื้นที่การศึกษามัธยมศึกษาเขต 39

**5. สื่อ/นวัตกรรม/เครื่องมือ**

5.1 แผนการจัดการเรียนรู้ที่เน้นกระบวนการคิดวิเคราะห์ จำนวน 3 แผนการเรียน แผนการเรียนละ 4 ชั่วโมง รวม 12 ชั่วโมง

5.2 แบบทดสอบวัดผลสัมฤทธิ์ด้านการอ่านวิเคราะห์วรรณกรรม

5.3 แบบฝึกหัดการอ่านวิเคราะห์เรื่องสั้น

**6. วิธีดำเนินการพัฒนา**

6.1 งานวิจัยนี้ได้ดำเนินการตาม 4 ขั้นตอนต่อเนื่องของการวิจัยเชิงปฏิบัติการ ดังนี้

6.1.1 จัดทำแผนการสอน (Plan) ผู้วิจัยก็ได้สร้างแผนการเรียนรู้ที่ต้องการพัฒนาผลสัมฤทธิ์ของผู้เรียนทางด้านการอ่านวิเคราะห์วรรณกรรม โดยใช้ทักษะกระบวนการคิดวิเคราะห์ และแนวคิดในการคิดวิเคราะห์ของ Bloom และ Marzano เข้ามาช่วยในการฝึกทักษะการอ่านวิเคราะห์ โดยได้นำมาใช้ในขั้นตอนของการทำกิจกรรมการเรียนการสอน คือให้นักเรียนฝึกการวิเคราะห์วรรณกรรมด้วยการตอบคำถามในแต่ละข้อจากเรื่องที่ได้อ่าน โดยนักเรียนจะผ่านการฝึกวิเคราะห์ตามขั้นตอนของ สุวิทย์ มูลคำ มาแล้ว และจะมีการตั้งคำถามที่สอดคล้องกับแนวคิดในการคิดวิเคราะห์ของ Bloom และ Marzanoในแต่ละขั้น มาถามคำถามให้นักเรียนฝึกตอบคำถามเชิงวิเคราะห์ตามลำดับขั้นของแนวคิดดังกล่าว ทั้งนี้เพื่อให้นักเรียนได้พัฒนาศักยภาพทางด้านการคิดวิเคราะห์ โดยตัวบทวรรณคดี และวรรณกรรมที่ผู้วิจัยเลือกมาใช้ในกิจกรรมการเรียนการสอนนั้น จะใช้ข้อมูลในงานวิจัยของ ทัศนา สลัดยะนันท์ และลัดดา รุ่งวิสัย (2534, 54) มาเป็นหลักในการเลือก โดยดูจากความนิยมในการอ่านงานประเภทบันเทิงคดี คือจะใช้ เรื่องสั้น มาใช้เป็นตัวบทฝึกตามลำดับของความยาก-ง่าย และความนิยมของผู้อ่านในระดับช่วงอายุ 13-18 ปี และเพื่อให้นักเรียนมีส่วนร่วมกับกิจกรรมการเรียนการสอนในห้องเรียนมากยิ่งขึ้น โดยการทำกิจกรรมฝึกการอ่านวิเคราะห์วรรณกรรมจะทำร่วมกับครูผู้สอน ซึ่งเนื้อหาที่ใช้ในการเรียนการสอนของนักเรียนชั้นมัธยมศึกษาปีที่ 6/1 ภาคเรียนที่ 2 ปีการศึกษา 2562 ของโรงเรียนท่าปลาประชาอุทิศก็เป็นเนื้อหาในวิชาภาษาไทย สาระที่ 1 การอ่าน และสาระที่ 5 วรรณคดีและวรรณกรรม การจัดทำแผนก็จะบูรณาการความรู้ทั้งที่เป็นทักษะและความรู้เข้าด้วยกันระหว่าง 2 สาระนี้ ซึ่งเป็นเนื้อหาที่จะต้องเรียนใน 1 ภาคเรียน เพื่อให้นักเรียนมีทักษะด้านการอ่านวิเคราะห์วรรณกรรมและสามารถอ่านวิเคราะห์วรรณกรรมเรื่องอื่นๆ หรือตามความสนใจส่วนบุคคลได้ด้วยตนเอง รวมทั้งเกิดกระบวนการคิดประยุกต์ที่สามารถนำไปใช้กับการเรียนในวิชาอื่นและการดำเนินชีวิตในประจำวันได้

6.1.2 สอนตามแผนเพื่อนำไปสู่เป้าหมาย (Act) การสอนตามแผนการเรียนรู้ ซึ่งเป็นวิชาภาษาไทยพื้นฐาน สาระที่ 1 การอ่าน และสาระที่ 5 วรรณคดีและวรรณกรรม ใช้การจัดการจัดกิจกรรมการเรียนการสอนทั้งหมด 12 คาบเรียน ใช้วิธีการวัดผลประเมินผลจากคะแนนการทำแบบฝึกหัด และการสอบวัดผลสัมฤทธิ์ด้านการอ่านวรรณคดีและวรรณกรรมก่อนเรียน ระหว่างเรียน และหลังเรียน

6.1.3 สังเกตและบันทึกหลังปฏิบัติงานของตนเองรวมทั้งผลลัพธ์ที่เกิดขึ้น (Observe) การสังเกตทำตลอดเวลาในขณะกิจกรรมการเรียนการสอนโดยบันทึกในแบบบันทึกหลังการสอน การสังเกตปฏิกิริยาในขณะเรียนในห้องเรียน การร่วมกิจกรรม การส่งงานแบบฝึกหัด แบบบันทึกคะแนนแบบฝึกหัด และแบบบันทึกคะแนนผลสัมฤทธิ์ด้านการอ่านวรรณคดีและวรรณกรรมของผู้เรียน

6.1.4 นำสิ่งที่ได้สังเกตนั้นมาทบทวนว่าควรจะปรับปรุงการสอนอย่างไร (Reflex) เมื่อทำการปฏิบัติตามแผน รวมทั้งการสังเกตและการบันทึกหลังการสอนก็นำผลที่ได้มาทำการวิเคราะห์จากแบบบันทึกพฤติกรรมนักเรียน แบบบันทึกหลังการสอน แบบบันทึกคะแนนแบบฝึกหัด คะแนนการสอบวัดผลสัมฤทธิ์ด้านการอ่านวรรณคดีและวรรณกรรม และการสะท้อนความรู้จากการจัดกิจกรรมการสอนของครู ว่ามีความสอดคล้องกับวัตถุประสงค์ที่ผู้วิจัยตั้งไว้หรือไม่ เมื่อยังไม่ตรงตามวัตถุประสงค์ของผู้วิจัยก็นำข้อมูลด้านต่างๆ มาทำการวิเคราะห์ถึงปัญหาและอุปสรรคที่ทำให้การจัดกิจกรรมการเรียนการสอนตามแผนการสอนไปเป็นไปตามเป้าหมายที่ผู้วิจัยตั้งไว้ เพื่อหาแนวทางในการแก้ปัญหาแล้วอุปสรรคที่เกิดขึ้นแล้วไปทำการปรับแผนการสอนเพื่อให้นักเรียนบรรลุตามเป้าหมายตามที่ผู้วิจัยได้ตั้งไว้

**7. สรุปผลการพัฒนา**

จากการศึกษาวิจัยเกี่ยวกับการพัฒนาทักษะกระบวนการคิดวิเคราะห์ ที่มีต่อผลสัมฤทธิ์ด้านการอ่านคิดวิเคราะห์วรรณคดีและวรรณกรรม ของนักเรียนชั้นมัธยมศึกษาปีที่ 6/1 จำนวน 29 คน สรุปผลได้ดังนี้

7.1 ผลของการพัฒนาทักษะกระบวนการคิดวิเคราะห์ของผู้เรียน จากแผนการจัดการเรียนรู้ทั้ง 3 แผน พบว่า ค่าคะแนนเฉลี่ย ทักษะการคิดวิเคราะห์ของนักเรียนทั้ง 5 ทักษะได้แก่ ด้านการคิดจำแนก ด้านการคิดจัดหมวดหมู่ ด้านการคิดสรุปความ ด้านการคิดเชื่อมโยง และด้านการคิดประยุกต์ เนื้อหาที่ใช้ในการฝึกอ่านคือ เรื่องสั้นที่มีเนื้อหาแตกต่างกันไปทั้ง 3 เรื่อง พบว่า ทักษะการจำแนกมีค่าเฉลี่ยคะแนนสูงสุด และทักษะการประยุกต์มีค่าเฉลี่ยคะแนนต่ำสุด ส่วนเนื้อหาในแผนการจัดการเรียนรู้ที่ 3 มีคะแนนค่าเฉลี่ยในทุกทักษะการคิด สูงกว่าเนื้อหาในแผนการจัดการเรียนรู้ที่ 1 และ 2

7.2 ผลสัมฤทธิ์ด้านการอ่านคิดวิเคราะห์ของนักเรียนชั้นมัธยมศึกษาปีที่ 6/1 ที่ได้รับการพัฒนาทักษะกระบวนการคิดวิเคราะห์หลังเรียนเพิ่มขึ้น

**8. เอกสารอ้างอิง**

• ทัศนา สลัดยะนันท์ และลัดดา รุ่งวิสัย. 2534. รายงานการวิจัยเรื่อง วรรณกรรมซึ่งตอบสนอง ความต้องการของวัยรุ่น. คณะมนุษยศาสตร์ มหาวิทยาลัยเชียงใหม่.

• บุญรอด โชติวชิรา. 2547. ผลการใช้กิจกรรมการอ่านกว้างขวางที่มีต่อความสามารถใน การเขียนภาษาไทย และเจตคติต่อการอ่านของนักเรียนชั้นมัธยมศึกษาปีที่ 2. วิทยานิพนธ์ ศึกษาศาสตร์มหาบัณฑิต บัณฑิตวิทยาลัย มหาวิทยาลัยเชียงใหม่.

• ปานชีวา นาคสิทธิ์. 2543. การศึกษาเปรียบเทียบระดับการพัฒนาความคิด อย่างมีวิจารณญาณในการรับสารผ่านทักษะการดูละครโทรทัศน์และการอ่านบทละครโทรทัศน์เรื่อง “สามก๊ก” ของนักศึกษาชั้นปีที่ 1 วิทยาลัยคริสเตียน จังหวัดนครปฐม. ปริญญานิพนธ์ ศึกษาศาสตร์มหาบัณฑิต บัณฑิตวิทยาลัย มหาวิทยาลัยศิลปากร.

• ปรียานุช สถาวรมณี. (2548). การพัฒนากิจกรรมในหลักสูตรเสริมเพื่อพัฒนาทักษะการคิด เชิงวิเคราะห์ของนักเรียน. ปริญญานิพนธ์ .กศ.ด. (การบริหารการศึกษา ). กรุงเทพฯ: บัณฑิตวิทยาลัย มหาวิทยาลัยศรีนครินทรวิโรฒ. ถ่ายเอกสาร.

• สุวิทย์ มูลคำ. 2547. กลยุทธ์การสอนคิดวิเคราะห์. กรุงเทพฯ: ห้างหุ้นส่วนจำกัด ภาพพิมพ์.

**แผนการจัดการเรียนรู้ที่ 3**

**กลุ่มสาระการเรียนรู้ภาษาไทย ระดับชั้นมัธยมศึกษาปีที่ 6เรื่อง วิเคราะห์พลัน เรื่องสั้นหรรษา เวลา 4 ชั่วโมง**

**มาตรฐานการเรียนรู้**

**สาระที่ 1: การอ่าน**

มาตรฐาน ท 1.1 ใช้กระบวนการอ่านสร้างความรู้และความคิดเพื่อนำไปใช้ตัดสินใจ แก้ปัญหาในการดำเนินชีวิต และนิสัยรักการอ่าน

**สาระที่ 5: วรรณคดีและวรรณกรรม**

มาตรฐาน ท 5.1 เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่า และนำมาประยุกต์ใช้ในชีวิตจริง

**มาตรฐานการเรียนรู้ช่วงชั้น ม. 4-6**

อ่านออกเสียงบทร้อยแก้วและบทร้อยกรองเป็นทำนองเสนาะได้ถูกต้อง เข้าใจ ตีความ แปลความ และขยายความเรื่องที่อ่านได้ วิเคราะห์ วิจารณ์เรื่องที่อ่าน แสดงความคิดเห็นโต้แย้ง และเสนอความคิดใหม่จากการอ่านอย่างมีเหตุผล คาดคะเนเหตุการณ์จากเรื่องที่อ่าน เขียนกรอบแนวคิด ผังความคิด บันทึก ย่อความ และเขียนรายงานจากสิ่งที่อ่าน สังเคราะห์ ประเมินค่า และนำความรู้ ความคิดไปประยุกต์ใช้แก้ปัญหาในการดำเนินชีวิต มีมารยาทและมีนิสัยรักการอ่าน

วิเคราะห์ วิจารณ์วรรณคดีและวรรณกรรมตามหลักการวิจารณ์วรรณคดีเบื้องต้น รู้และเข้าใจลักษณะเด่นของวรรณคดี ภูมิปัญญาทางภาษา และวรรณกรรมพื้นบ้าน เชื่อมโยงกับการเรียนรู้ทางประวัติศาสตร์และวิถีไทย ประเมินคุณค่าด้านวรรณศิลป์ นำข้อคิดจากวรรณคดีและวรรณกรรมไปประยุกต์ใช้ในชีวิตจริง

**สาระสำคัญ**

แนวคิด ถือได้ว่ามีความสำคัญอย่างมากสำหรับการอ่านวิเคราะห์ จุดประสงค์และเป้าหมายของการอ่านวิเคราะห์นั้นไม่เพียงแต่ว่าผู้อ่านจะอ่านให้เข้าใจถึง ว่าเรื่องราวเป็นอย่างไรนั้นหรือรู้ว่า ใครทำอะไร เพียงเท่านั้น แต่สิ่งหนึ่งที่ขาดไปไม่ได้คือ การหาแนวคิดสำคัญของเรื่องเพราะจะทำให้ผู้อ่านเข้าใจไปถึงความหมายของสารที่สื่ออกมาได้อย่างลึกซึ้ง

**จุดประสงค์การเรียนรู้**

1. นักเรียนสามารถบอกรายละเอียดเรื่องสั้นที่กำหนดให้ได้

2. นักเรียนสามารถบอกข้อคิด แก่นเรื่องจากเรื่องสั้นที่อ่านได้

3. นักเรียนสามารถเชื่อมโยงเรื่องราว เหตุการณ์จากเรื่องสั้นที่อ่านว่ามีความสัมพันธ์กันอย่างไร

4. นักเรียนสามารถสรุปใจความสำคัญของเรื่องสั้นที่อ่านได้

5. นักเรียนสามารถนำข้อคิดจากเรื่องสั้นที่อ่านมาประยุกต์ใช้ได้ในชีวิตจริง

**เนื้อหาสาระ**

1. ความรู้เรื่อง เรื่องสั้น

2. เรื่องสั้นเรื่อง “เด็กหญิงรำพึง”

**กิจกรรมการเรียนรู้**

นักเรียนทำแบบทดสอบทักษะการอ่านคิดวิเคราะห์เรื่องสั้น

**ขั้นที่ 1 กำหนดสิ่งที่ต้องการวิเคราะห์**

1. ครูและนักเรียนสนทนาเกี่ยวกับเรื่องสั้นว่ามีลักษณะเป็นอย่างไรในหัวข้อต่อไปนี้ ตัวละคร ฉาก การดำเนินเรื่อง ข้อคิด นักเรียนร่วมกันอภิปราย

2. นักเรียนศึกษาความรู้เรื่อง เรื่องสั้น ที่ครูเตรียมให้

3. ช่วยกันสรุปความรู้เกี่ยวกับเรื่องสั้น แล้วอภิปรายว่าตรงกับความรู้ที่นักเรียนร่วมกันอภิปรายในข้อ 1 หรือไม่

4. ครูแจกเรื่องสั้น เรื่องเด็กหญิงรำพึง ให้นักเรียนอ่านทุกคน

5. ถามนักเรียนว่าสิ่งที่เราต้องการวิเคราะห์จัดอยู่ในงานเขียนประเภทใด (จัดหมวดหมู่) ชื่อเรื่องว่าอะไร (จำแนก)

**ขั้นที่ 2 กำหนดปัญหา/วัตถุประสงค์**

1. ครูถามนักเรียนเพื่อนำไปสู่การกำหนดปัญหาที่จะวิเคราะห์ ดังนี้

1.1 ต้องการทราบอะไรจากเรื่องสั้นเรื่อง เด็กหญิงรำพึง

1.2 นักเรียนคิดว่าตัวละคร “แม่” เหตุใดจึงแสดงพฤติกรรมเช่นนั้นกับรำพึง

2. นักเรียนอภิปรายจนหาข้อสรุปว่า จะกำหนดประเด็นข้อสงสัยจากปัญหาของสิ่งที่ต้องการวิเคราะห์ว่าอย่างไร

3. ครูคอยแนะนำเพิ่มเติมการอภิปรายของนักเรียนจนสรุปการกำหนดปัญหาได้ว่า นักเรียนคิดว่าตัวละคร “แม่” เหตุใดจึงแสดงพฤติกรรมเช่นนั้นกับรำพึง

**ขั้นที่ 3 กำหนดหลักการ กฎเกณฑ์ที่ใช้ในการวิเคราะห์**

1. สนทนาเกี่ยวกับการวิเคราะห์เรื่องราวของเรื่องสั้น อาจใช้ข้อกำหนดที่เป็นหลักการสำหรับการแยกส่วนประกอบเพื่อเจาะประเด็นสำคัญของเรื่องสั้นได้

2. นักเรียนช่วยกันอภิปรายว่าการแยกส่วนประกอบของเรื่องสั้น เราต้องตั้งคำถามว่า เราอยากทราบอะไรจากเรื่องสั้นบ้าง

3. ครูและนักเรียนช่วยกันสรุปการแยกส่วนประกอบของเรื่องสั้นโดยใช้เทคนิค 5W 1H

**ขั้นที่ 4 พิจารณาแยกแยะ**

1. นักเรียนแบ่งกลุ่ม กลุ่มละ 6 คน ตามความสมัครใจ แล้วช่วยกันวิเคราะห์เรื่องสั้น เรื่อง เด็กหญิงรำพึง โดยใช้เทคนิค 5W 1H

2. นักเรียนในกลุ่มช่วยกันตั้งคำถามเพื่อให้ได้คำตอบตามเทคนิค 5W 1H ซึ่งการตั้งคำถามอาจไม่ครบทุกข้อ แต่ต้องมีจุดมุ่งหมายเพื่อให้เกิดความชัดเจนและตรงประเด็นที่ต้องการวิเคราะห์

3. สนทนาซักถามเกี่ยวกับคำถาม-คำตอบ ของแต่ละกลุ่มโดยให้ตอบกลุ่มละ 1 ข้อ จนครบทุกคำถาม ครูและนักเรียนสรุปคำตอบ

**ขั้นที่ 5 สรุป/ตอบคำถาม**

1. นักเรียนช่วยกันสรุปผลการวิเคราะห์ จากขั้นที่ 4 มาเรียบเรียงเป็นสำนวนภาษาของตนเองเพื่อสรุปใจความสำคัญของเรื่อง (การสรุปความ)

2. ครูใช้คำถามเพื่อฝึกทักษะการคิด ดังนี้

2.1 เรื่องสั้นเรื่องนี้ให้ข้อคิดอะไร (การจัดหมวดหมู่)

2.2 นักเรียนสามารถนำข้อคิดในเรื่องไปประยุกต์ใช้กับตนเองได้อย่างไร (การประยุกต์)

3. นักเรียนทำแบบฝึกหัดการอ่านคิดวิเคราะห์เรื่องสั้น กิจกรรมที่ 1 และ 2

4. นักเรียนทำแบบวัดทักษะการอ่านวิเคราะห์เรื่องสั้น

5. มอบหมายงานให้นักเรียนเลือกเรื่องสั้นที่ตนสนใจ มาทำการวิเคราะห์ตามขั้นตอนกระบวนการวิเคราะห์เป็นการบ้าน

**สื่อการสอน**

1. เรื่องสั้น เรื่องเด็กหญิงรำพึง

2. ใบความรู้เรื่อง เรื่องสั้น (Shot story)

3. แบบฝึกหัดการอ่านคิดวิเคราะห์เรื่องสั้น

**การวัดและประเมินผล**

**วิธีวัด**

1. ประเมินกระบวนการคิดวิเคราะห์

2. ประเมินทักษะการอ่านคิดวิเคราะห์เรื่องสั้น

**เครื่องมือวัด**

1. แบบประเมินกระบวนการคิดวิเคราะห์

2. แบบประเมินทักษะการอ่านคิดวิเคราะห์

**เกณฑ์การวัดและประเมิน**

1. นักเรียนสามารถจัดหมวดหมู่เรื่องสั้นที่อ่านได้ระดับ 3 ขึ้นไป

2. นักเรียนสามารถจำแนกเรื่องราวในเรื่องสั้นที่อ่านได้ระดับ 3 ขึ้นไป

3. นักเรียนสามารถเชื่อมโยงเรื่องราวในเรื่องสั้นที่อ่านได้ระดับ 3 ขึ้นไป

4. นักเรียนสามารถสรุปความสำคัญในเรื่องสั้นที่อ่านได้ระดับ 3 ขึ้นไป

5. นักเรียนสามารถนำข้อคิดที่ได้จากเรื่องสั้นที่อ่านมาประยุกต์ใช้ในระดับ 3 ขึ้นไป

**เกณฑ์การประเมินกระบวนการคิดวิเคราะห์**

|  |  |  |  |  |  |  |
| --- | --- | --- | --- | --- | --- | --- |
| **กระบวนการคิดวิเคราะห์** | **ระดับคุณภาพ** | | | | **คะแนนเต็ม** | **น้ำหนักคะแนน** |
| **4** | **3** | **2** | **1** |
| ขั้นที่ 1  กำหนดสิ่งที่ต้องการวิเคราะห์ | นักเรียนสามารถบอกชื่อเรื่องและประเภทของเรื่องที่อ่านได้ถูกต้องครบถ้วน | นักเรียนสามารถบอกชื่อเรื่องและประเภทของเรื่องที่อ่านได้เพียงอย่างใดอย่างหนึ่ง | นักเรียนสามารถบอกชื่อเรื่องและประเภทของเรื่องที่อ่านได้แต่ไม่ตรงกับเรื่องที่อ่าน | นักเรียนไม่สามารถระบุชื่อเรื่องและประเภทของเรื่องที่อ่านได้ | 4 | 1 |
| ขั้นที่ 2  กำหนดปัญหาหรือวัตถุประสงค์ | นักเรียนสามารถระบุปัญหาจากเรื่องที่อ่านได้ถูกต้องตรงประเด็นเพื่อนำไปสู่การหาคำตอบโดยเป็นใจความหลักของเรื่อง | นักเรียนสามารถกำหนดปัญหาจากเรื่องที่อ่านได้และเป็นคำถามนำไปสู่ใจความของเรื่อง | นักเรียนสามารถกำหนดปัญหาจากเรื่องที่อ่านได้เป็นบางส่วน | นักเรียนสามารถกำหนดปัญหาจากเรื่องที่อ่านได้แต่ไม่ตรงเนื้อหาและประเด็นหลัก | 4 | 1 |
| ขั้นที่ 3  กำหนดหลักการหรือหลักเกณฑ์ในการวิเคราะห์ | นักเรียนสามารถกำหนดหลักการหรือหลักเกณฑ์ในการวิเคราะห์แยกแยะเรื่องราวที่อ่านได้ชัดเจนเหมาะสมกับเรื่องที่อ่าน | นักเรียนสามารถกำหนดหลักการหรือหลักเกณฑ์ในการวิเคราะห์ได้เป็นบางส่วน | นักเรียนสามารถกำหนดหลักการหรือหลักเกณฑ์ในการวิเคราะห์ได้แต่ไม่เหมาะสมกับเรื่องที่อ่าน | นักเรียนไม่สามารถกำหนดหลักการหรือหลักเกณฑ์ในการวิเคราะห์เรื่องที่อ่านได้ | 4 | 1 |

**เกณฑ์การประเมินกระบวนการคิดวิเคราะห์ (ต่อ)**

|  |  |  |  |  |  |  |
| --- | --- | --- | --- | --- | --- | --- |
| **กระบวนการคิดวิเคราะห์** | **ระดับคุณภาพ** | | | | **คะแนนเต็ม** | **น้ำหนักคะแนน** |
| **4** | **3** | **2** | **1** |
| ขั้นที่ 4  พิจารณาแยกแยะ | นักเรียนสามารถแยกแยะรายละเอียดเหตุการณ์ของเรื่องที่อ่านได้ถูกต้องตรงกับข้อมูลเนื้อหาหลักของเรื่องตามหลักเกณฑ์ที่กำหนด | นักเรียนสามารถแยกแยะข้อมูลเหตุการณ์ของเรื่องที่อ่านได้ครบถ้วนแต่ไม่ใช้หลักการหรือหลักเกณฑ์ที่กำหนดในขั้นที่ 3 | นักเรียนสามารถแยกแยะข้อมูลได้บางส่วนแต่ไม่ตรงกับหลักการหรือหลักเกณฑ์ในขั้นที่ 3 | นักเรียนแยกแยะข้อมูลจากเรื่องที่อ่านไม่ถูกต้องไม่ตรงกับหลักการหรือหลักเกณฑ์ที่กำหนดไว้ | 4 | 1 |
| ขั้นที่ 5  สรุป | นักเรียนสามารถสรุปใจความสำคัญของเรื่องที่อ่านได้ถูกต้องครบถ้วนโดยนำข้อความจากขั้นที่ 1 ถึงขั้นที่ 4 มาร้อยเรียง ใช้ภาษาสละสลวยกะทัดรัดชัดเจนไม่วกวน | นักเรียนสามารถสรุปใจความสำคัญของเรื่องที่อ่านได้โดยนำข้อความจากขั้นที่ 1 ถึงขั้นที่ 4 มาร้อยเรียง แต่ภาษาวกวนไม่ลำดับเหตุการณ์ | นักเรียนสรุปเรื่องที่อ่านได้เป็นบางส่วนใช้ภาษาวกวนไม่ลำดับเหตุการณ์เรื่องที่อ่าน | นักเรียนไม่สามารถสรุปใจความสำคัญหลักของเรื่องที่อ่านได้ | 4 | 1 |

**เกณฑ์ตัดสินคุณภาพ**

|  |  |
| --- | --- |
| **ช่วงคะแนน** | **ระดับคุณภาพ** |
| 17-20 | 4 หมายถึง ดีมาก |
| 13-16 | 3 หมายถึง ดี |
| 9-12 | 2 หมายถึง พอใช้ |
| 5-8 | 1 หมายถึง ปรับปรุง |

**แบบทดสอบวัดผลสัมฤทธิ์ด้านการอ่านวิเคราะห์วรรณกรรม**

**ระดับชั้นมัธยมศึกษาปีที่ 6 โรงเรียนท่าปลาประชาอุทิศ**

**คำชี้แจง**

1. แบบทดสอบฉบับนี้เป็นแบบเลือกตอบ จำนวน 10 ข้อ ในแต่ละข้อคำถามมีคำตอบ 4 ตัวเลือก ให้เวลาในการทำแบบทดสอบ 60 นาที

2. นักเรียนเลือกคำตอบที่ถูกต้องเพียง 1 คำตอบ โดยทำเครื่องหมาย × ลงในช่องว่างที่ตรงกับตัวอักษรที่เลือกในกระดาษคำตอบ

1. เรื่องสั้นของไทยได้รับอิทธิพลมาจากเรื่องใด

ก. วรรณกรรมของชนชาติตะวันตก

ข. วรรณกรรมของชนชาติตะวันออก

ค. กวีที่ทรงอิทธิพลและมีความสําคัญในสมัยก่อน

ง. ลัทธิทางการเมืองและความเชื่อทางศาสนา

2. เรื่องสั้นจัดเป็นงานเขียนประเภทใด

ก. สารคดี ข. บันเทิงคดี

ค. สาระบันเทิงคดี ง. ผลงานทางวิชาการ

3. ข้อใดไม่ใช่ลักษณะของเรื่องสั้น

ก. มีฉากในเรื่องน้อย ข. มีแก่นเรื่องมากกว่าหนึ่งประเด็น

ค. มีความยาวประมาณ ๓-๔ หน้ากระดาษ ง. มีการดําเนินเรื่องที่รวดเร็ว กระชับ รัดกุม

4. ข้อใดไม่ใช่องค์ประกอบของเรื่องสั้น

ก. ตัวละคร ข. แก่นเรื่อง

ค. โครงเรื่อง ง. คติแง่คิด

5. ในการเขียนเรื่องสั้น ผู้เขียนควรคํานึงถึงเรื่องใดมากที่สุด

ก. การตั้งชื่อเรื่อง ข. การเลือกตัวละคร

ค. ความยาวของเรื่อง ง. ความรอบรู้ในเรื่องที่จะเขียน

**คำชี้แจง** อ่านเรื่องสั้นต่อไปนี้แล้วตอบคำถาม ข้อ 6-10

**นักเล่นกล**

ปินดา โพสยะ

เรื่องชุด กับแกล้มเอาไหน

---------------------------------------------------------------------------------------------------------------------------------

ฉันอดภูมิใจไม่ได้เมื่อคุณครูมารศรีให้คะแนนเรียงความของฉันเป็นสัดส่วนเต็ม แม้ฉันจะพอรู้อยู่บ้างว่ามันเป็นวิชาหนึ่งที่ฉันถนัด

“ใช้สํานวนได้ดี และมีเค้าโครง”

ครูชม แล้วนําเรียงความของฉันมาอ่านหน้าห้อง ฉันหน้าแดงเพราะความเก้อเขินนิดหน่อย ฉันไม่เคยชินนักหรอกกับการถูกยกยอต่อหน้าชุมชน เพื่อน ๆ ตั้งใจฟังที่ครูอ่าน เขาอยากฟังเรื่อง

ของฉันมากกว่าที่จะฟังสํานวนที่ครูชมว่าเด่นนั่น

“... แม้นมันจะยังขาดอะไรอยู่หลายอย่างในบ้านนี้ แต่ฉันก็มีความสุข อย่างน้อยก็กับพ่อและแม่ของฉัน”

ครูอ่านถึงประโยคสุดท้าย แล้วส่งสมุดคืนให้พร้อมกับสายตาชมเชย มันเป็นเพียงเรียงความในหัวข้อเรื่อง “ครอบครัวของฉัน” ฉันนึกถึงแม่ขึ้นมา แม่คงจะอดภูมิใจไม้ได้ นึกออกเลยว่า แม่จะต้องหอมแก้มสองข้างพร้อมกับลูบหัวลูบหางหากได้รู่ข่าว แม่มักจะทําอย่างนี้เสมอเมื่อฉันมีอะไรไปอวด ไม่ว่าจะเรื่องเล็กหรือใหญ่แต่ครั้งนี้ฉันไม่อยากทําอย่างนั้น ฉันเกรงว่าแม่จะกระเทือนใจมากกว่าดีใจ เพราะเรื่องที่ฉันเขียนนั้นเป็นการสมมุติทั้งสิ้น

พ่อแยกทางกับแม่ตั้งแต่ฉันยังเล็กๆ ฉันจําหน้าพ่อได้จากรูปถ่ายข้างฝาผนัง แม่แขวนมัน เอาไว้ตรงนั้น แม้ว่าเจ้าของภาพจะไม่อยู่แล้วก็ตาม แม่เอาลูกคนเดียวของแม่ไว้เสียเอง โดยไม่ต้องพึ่งอํานาจศาล พ่อก็ดูจะพอใจอย่างนั้น จากปากคําของแม่หรอกนะ ตอนนั้นฉันยังไม่ประสาเท่าไรเลย แม่พูดถึงพ่อในบางครั้ง แต่ก็ไม่ได้เอ่ยถึงอีกเลยในช่วงหลัง ๆ นี้

“.. พ่อกับแม่จะตื่นก่อนฉันเสมอ แม่จะเป็นคนปลุกฉันในขณะที่พ่อลงไปอยู่ในสวนแล้ว บ้านเรามีสวนเล็กๆ ที่มีดอกไม้บานอยู่เสมอ พ่อของฉันชอบทําสวน...”

ฉันก็เก่งเหมือนกันในแง่ที่คิดฝันเอาเองได้ แม้ว่าจริงๆ แล้วฉันจะไม่เคยเจอเลยก็ตามที ฉันว่าครูลืมชมไปอีกอย่างหนึ่งนอกจากสํานวนดี นั่นคือจินตนาการสูง แต่หากครูได้รู้ว่ามันเป็นเรื่องกุขึ้นทั้งเพ ครูก็คงไม่ลืมชมหรอก มันเป็นหน้าที่ของครูอย่างหนึ่งด้วยมิใช่หรือ ที่จะต้องคอยให้

กําลังใจกับเด็ก “... พ่อเคยอุ้มฉันและโยนขึ้นสูง ๆ แม่ทําอยํางนั้นไม่ไหว นอกจากเพราะแม่เป็นคนตัวเล็กแล้ว แม่ยังกลัวว่าจะทําฉันพลาดตกลงที่พื้นเสียเท่านั้น...”

แม่อยู่กับฉันแล้วก็ป้าแก่ๆ คนหนึ่งที่คอยดูแลฉันไปพร้อม ๆ กับที่คอยดูแลบ้าน แต่ป้าก็ไม่เคยโยนฉันขึ้นสูงอย่างที่ฉันเขียนนั้นสักที บางทีป้าอาจจะแก่เกินไปที่จะเล่นอย่างนั้นก็ได้หรือไม่ ผู้หญิงเขาจะไม่เล่นโยนเด็กๆ กัน

ฉันอบอุ่นทุกครั้งที่แม่อยู่บ้าน จนนึกไม่ออกว่าถ้ามีพ่ออยู่ด้วยจะกลายเป็นสุขเกินไปหรือเปล่า หากมีคนบอกว่าเด็กที่พ่อแม่แยกกันเป็นเด็กมีปัญหา ฉันเห็นจะต้องเถียง อย่างน้อยฉันก็ไม่มีความทุกข์อะไรมากมาย นอกจากทุกข์เล็กๆ น้อยๆ ตามประสาเด็ก อย่างชนเสาจนหัวแตก หรือโดนลวดหนามเกี่ยว อะไรทํานองนี้ แต่ฉันก็จับตัวเองได้ว่า ฉันไปยืนดูรูปพ่อบ่อยๆ

ฉันอาจจะเพียงอยากเห็นหน้าเท่านั้นกระมัง คงไม้ได้หมายความว่า “คิดถึง” หรอก

“แม่จะมีน้องให้สักคนดีไหม”

แม่เคยบอกยิ้ม ๆ

“ตามใจแม่”

ตอบไปแล้วก็ดูเหมือนจะนึกอะไรขึ้นมาได้

“แต่แม่อย่าท้องโตไม่ได้เหรอ”

แม่หัวเราะ เมื่อนึกถึงที่ฉันเคยบอกว่ากลัวคนท้อง เหมือนคนกินคน

“แต่ถ้าจะมีน้องก็ต้องท้องโตสิ”

ฉันฟังแล้วก็ไม่เข่าใจนักหรอกนะว่าทําไมต้องเป็นอย่างนั้น

“เอาเถอะ แล้วเราจะรักน้อง”

บางครั้งเราก็ไปเที่ยวด้วยกัน ไม่บ่อยครั้งนักแต่ก็สนุกทุกครั้ง แม่จะจับฉันอย่างกลัวว่าจะพลัดหายไปไหน ในขณะที่ฉันอยากจะวิ่งตื๋อไปดูอะไรข้างหน้า

“แม่ ปืนสวย”

ฉันเกาะกระจกยืนดู คนขายเกร่เข้ามาใกล้

แม่ไม่ได้ซื้อให้ บอกว่าไม่มีเงิน ฉันรู้ว่าปดฉันเพราะไม่อยากให้เล่นปืนมากกว่า แต่บางครั้ง

แม่ก็ไม่มีเงินจริงๆ

“เรียนให้เก่ง ๆ นะ แล้วแม่จะซื้อให้เป็นรางวัล จะได้ฉลาด ๆ ไง แล้วโตขึ้นก็สบาย เรียนน้อยเหมือนแม่ลําบาก รู้มั๊ย”

แม่พูดถึงบ่อยๆ เรื่องแม่เรียนน้อย ต้องทํางานหนักและบางครั้งแม่ก็พูดสําเนียงเจ็บปวดว่าโง่แล้วก็โดนหลอกง่าย ๆ

เมื่อถึงเวลานั้นแม่จะอารมณ์ไม่ดีนักและหน้าสวย ๆ ของแม่ก็จะดูขุ่นมัว เหมือนโคลนที่ฉันชอบเล่น

ถ้าถึงตอนนั้นเมื่อไร ฉันรู้ว่าฉันอยู่ห่าง ๆ แม่ดีกว่า

ฉันไม่รู๎หรอกว่าแม่นั้นเป็นคนสวยเหมือนกัน หากไม่ได้ยินคนข้างบ้านพัดเข้าหู

“สวย ๆ อย่างนี้อีกหน่อยก็มีผัวใหม่”

“แล้วก็คงมีพ่อเลี้ยงให้ลูก”

“คงไม่เป็นไรมั้ง เค้าคงเลือกจนได้ดีน่ะแหละ ก็รักลูกออก”

“แม่ที่ไหนก็ต้องรักลูกละ...”

นั่นเป็นคําพูดที่ฉันพอใจ.. แม่ที่ไหนก็ต้องรักลูก.. และฉันก็รู้ดี

แต่ฉันไม่เข้าใจมากนักสําหรับพ่อเลี้ยง .. ผัวใหม่

ช่างมันเถอะ...

ฝนปรอยลงมาแล้ว หน้าฝนทีไรสนุกทุกที ฟ้าร้องคํารามและแปลบปลาบทีไร มันทั้งน่ากลัวและน่าสนใจ แม่จะห่วงทุกครั้งสั่งไม่ให้ออกจากบ้าน กลัวสารพัดทั้งไข้และสภาพที่เปียกปอนแต่เมื่ออยู่ที่โรงเรียนก็ไม่มีแม่จะคอยห้ามแล้ว ซ้ำยังมีเพื่อนๆ ที่ใจตรงกันอีกด้วย และฉันก็ไม่สบายขึ้นมาจริง ๆ แม่เฝ้าดูอาการข้างเตียงอย่างหม่นหมอง หน้าแม่เป็นอย่างนั้นจริง ๆ และฉันก็รู้สึกเสียใจนิดๆ ที่ทําให้แม่ไม่สวย

ตอนนี้แม่ไม่ได้ดุว่าอีกแล้ว มีแต่ความอนาทรที่ฉันรู้สึกได้ ฉันต้องหยุดเรียน 2 วัน และเมื่ออาการดีขึ้น ฉันก็กลับไปเรียนต่อได้ แม่หาเสื้อกันฝนให้ฉันติดตัวไปโรงเรียนด้วย พร้อมทั้งหยูกยา

แต่ฉันก็กลับบ้านด้วยเนื้อตัวที่ฉ่ำโชกเพราะฝนอีก โชคดีที่แม่ยังไม่กลับ ไม่อย่างนั้นเห็นจะต้องโดนเอ็ดยกใหญ่

แต่แม่ก็ยังไม่กลับ.. เมื่อฉันหลับไปกับจอทีวี

ป้าปลุกให้ฉันขึ้นไปนอน ฉันถามแม่และก็ได้คําตอบที่ไม่น่าพอใจว่ายังไม่กลับเลย ฉันหลับต่ออย่างรวดเร็ว มารู้สึกตัวอีกครั้งก็เมื่อมีมือมาลูบที่หัว สัมผัสอย่างนี้ไม่ต้องลืมตาก็รู้ว่าเป็นแม่

หลังจากคืนนั้น แม่กลับบ้านไม่ตรงเวลาเท่าไรนัก บางวันฉันก็จะหลับไปเสียก่อน แล้วแม่ก็พาผู้ชายมาที่บ้านวันหนึ่งเป็นบ่ายวันเสาร์ที่ฉันกําลังเพลิดเพลินกับการดูโทรทัศน์

“ไหว้อาโกหรือยัง”

ฉันทําตามอย่างว่าง่าย ด้วยแม่ไม่ชอบคนดื้อ

อาโก้ที่แม่ให้ไหว้นั้น เป็นคนร่างสูงใหญ่ หรือจะด้วยสายตาเด็ก ๆ อย่างฉันกระมังที่ทําให้มองผู้ใหญ่สูงไปหมด ผิวสีขาว แต่ไม่ขาวแบบพ่อ แต่พ่อก็ไม่หล่อเหมือนเขาคนนี้ ฉันว่าเขาเหมือนกับพระเอกหนังจีนที่ฉันชื่นชอบคนหนึ่ง

เขารับไหว้ฉันพร้อมกับยิ้ม หนวดบนริมฝีปากเป็นสิ่งเดียวที่ฉันไม่ชอบหน้าของเขา ทําให้ดู

เป็นผู้ร้ายมากกว่าพระเอกเสียแล้ว

เขาดึงฉันไปตบหัวเบา ๆ

“ดูอะไรอยู่ อาดูด้วยคนได้ไหม”

ฉันพยักหน้า แล้วหันไปสนใจกับโทรทัศน์ต่อ

“คุณอยู่กับหลานก่อนนะ น้อยขึ้นไปเปลี่ยนเครื่องแต่งตัวแป๊ปนึง”

ในโทรทัศน์ พระเอกกําลังขับรถไล่ตามผู้ร้ายที่ดูงี่เง่าไม่สมกับเป็นผู้ร้ายใจฉกาจเลย เขาถามอะไร 2-3 คํา ฉันตอบแล้วก็หันไปสนใจกับการตามล้างตามล่าต่อ

พระเอกจับผู้ร้ายได้แล้ว ตอนที่แม่ออกไปธุระข้างนอกกับอาโก้

“เย็น ๆ แม่จะกลับมากินข้าวด้วย”

แม่ลูบหัวอย่างเคยก่อนออกไป

ฉันเพิ่งนึกขึ้นได้ว่าอาโก้พูดอะไรกับฉันเมื่อวาน ก็ตอนที่เรา.. ฉันหมายถึงฉัน แม่ แล้วก็เขา ไปเดินซื้อของกันที่ตลาดนัด แม่อยากได้ต้นไม้สวย ๆ มาปลูก เขาเป็นผู้ที่มีความรู้เรื่องต้นไม้คนหนึ่ง

แม่ได้ต้นไทรใบเล็กขนาดไม้โตนักมาปลูกในบ้าน แล้วก็ได้คุณนายตื่นสายมาห้อยย้อยตามต้นไม้ใหญ่ แม่ชอบดอกของมันที่มีสีสันเฉิดฉาย

“แล้วคุณก็คงจะตื่นหลังมัน”

“น้อยไม่ขี้เกียจหรอกน่า”

ส่วนฉันได้ลูกกระต่ายสีขาวขนฟูตัวอ้วนกลม 2 ตัวมาเลี้ยง อาโก้เป็นคนซื้อให้ นี่เอง ที่เขาถามฉันเมื่อวานว่าอยากได้สัตว์เลี้ยงหรือเปล่า และฉันก็เพียงพยักหน้า ไม่นึกเลยว่าเพียงข้ามวันเท่านั้น ฉันก็ได้เป็นเจ้าของกระต่ายจริงๆ และช่วยไม่ได้จริงๆ ที่ฉันจะรู๎สึกถูกชะตากับอาโก้มากขึ้นและเขาก็กลายมาเป็นแขกประจําของบ้านเราในไม่ช้า เขามาทีไรก็มักจะมีของติดมือมาฝากฉันกับแม่เสมอ โดยเฉพาะฉันที่ดู

เขาจะเอาใจเป็นพิเศษ บางอารมณ์ของเด็ก ฉันมักจะพูดลอยๆ ว่าอยากได้นั่นได้นี่ พอหลังจากนั้นไม่นาน ฉันก็จะมีของเหล่านั้นตามประสงค์โดยมิพักต้องสอบให้ได้คะแนนดีอย่างที่แม่ว่าเสียก่อน ฉันเคยดูรายการในโทรทัศน์ที่เขามีนักเล่นกลมาแสดง เขาสามารถหยิบกระต่ายออกมาจากหมวกสูง เสกนกพิราบสีขาวให้บินออกจากแขนเสื้อได้ รวมทั้งเนรมิตสิ่งของต่างๆ ให้ปรากฏขึ้นมาได้อย่างมหัศจรรย์ ฉันว่าอาโก้เหมือนนักเล่นกลที่เคยดูเลย คําที่สามารถเนรมิตสิ่งต่างๆ ขึ้นได้ตามปรารถนาอย่างกระต่ายขาวที่ฉันเลี้ยงอยู่นี่หรือว่าของเล่นต่างๆ ฉันไม่รู๎หรอกว่านักเล่นกลจริง ๆ เขาทําอย่างไร แต่ฉันพอจะรู้ว่า สําหรับอาโก้แล้วเขาใช้

เงินซื้อมันมา เขาคงจะร่ำรวยเอาการ ฉันว่า

ฉันเคยถามแม่เรื่องนี้เหมือนกัน แต่แม่บอกว่าไม่ดีที่จะพูดถึงเหมือนเราเป็นคนงก และฉันก็ต้องเงียบไป ความจริงฉันก็ถามไปอย่างนั้นเอง มีอะไรอีกมากที่ฉันทํานอกเหนือจากการบ้าน ก็ยังกระต่ายคู่นั้นที่มันชักจะโตขึ้นทุกวัน มันไม่อ้วนปุกน่ารักแบบเดิม แต่ก็ดูปราดเปรียวขึ้น กรงของมันอยู่ในมุมสงบของบ้านที่ห่างจากเสียงสุนัขข้างบ้าน หรือเสียงอึกทึกต่างๆ ที่อาจทําให้มันตกใจตายได้ เขาว่ากระต่ายเป็นสัตว์ใจเสาะ

ฉันสนใจกับกระต่ายและของเล่นอื่นเพลินจนลืมสนใจไปว่าแม่กลับบ้านค่ำมืดกว่าเดิม บางครั้งก็ดึกดื่น และฉันก็มีโอกาสพบหน้าแม่น้อยลง ส่วนมากจะเป็นตอนเช้าก่อนไปโรงเรียน แต่ในตอนเย็นแม่มักจะโทรศัพท์มาบอกว่าให้กินข้าวไปก่อนไม่ต้องรอ

ความสนใจในกระต่ายของฉันเริ่มลดน้อยลง เมื่อพบว่ามันไม่เติบโตขึ้นอีกแล้ว และมันก็ได้แต่กระโดดไปมาในกรงสี่เหลี่ยมเท่านั้น นาน ๆ เข้ามันก็เอาแต่นอนนิ่งเฉย

ฉันเริ่มคิดถึงแม่ เป็นความรู้สึกที่ฉันไม่เคยมีมาก่อน แต่ก่อนนั้นฉันคิดเสมอว่ามีแม่อยู่ข้าง ๆ แม่ว่าจะอยู่คนละที่ก็ตาม แต่ไม่ใช่เดี๋ยวนี้ที่ไม่รู้ด้วยซ้ำว่าแม่อยู่ที่ไหน อย่างดีฉันก็รู้ว่าแม่ไปกับอานักเล่นกลคนนั้น

แม่บอกกับฉันในเช้าวันหนึ่งที่แสงแดดยังไม่สดใสเลย แม้ว่าจะเป็นเวลาสายแล้วก็ตามที

“แม่จะแต่งงานกับอาโก้”

แม่พูดยิ้ม ๆ เหมือนจะหยั่งใจฉัน

“จดทะเบียนเฉย ๆ ไม่แต่งเป็นงานเป็นการหรอก แล้วแม่ก็จะไปฮันนีมูน”

แม่เล่าให้ฟัง มากกว่าจะขอความเห็นจากฉัน ซึ่งฉันก็ไม่ได้พูดอะไร ไม่งอแง ด้วยรู้ว่าแม่ไม่ชอบคนดื้อ แล้วแม่ก็เก็บกระเป๋าเตรียมตัวไปฮันนีมูน

“ไปอาทิตย์เดียว อยู่กับป้านะลูกแล้วแม่ก็จะกลับ”

เหมือนกับจะปลอบใจ แม่ดึงไปกอดแล้วบอกว่า “อยากได้อะไรล่ะ แม้จะซื้อมาฝากหือ” แม่พูดอะไรอีกมาก รวมทั้งที่ว่าเมื่อกลับมาแล้ว อาโก้จะมาอยู่กับเราที่นี่ด้วย แม่พูดถึงครอบครัวและก็อนาคตของฉัน

ฉันลุกขึ้นไปดูที่ฝาผนัง รูปพ่อหายไปตั้งแต่เมื่อไรไม่รู้ แม่อาจจะเก็บไว้ในกล่องเก็บของก็ได้

แม่ไปแล้ว ฉันต้องอยู่บ้านคนเดียวอีกครั้ง

คืนนี้ฝนตก แต่ฉันไม่นึกอยากลงไปเล่นน้ำฝนเหมือนอย่างเคย ทั้งที่ไม่มีแม่จะคอยห้าม

ปราม ฉันรู้สึกว่างในหัวใจพิกล

ฉันไปยืนดูกระต่ายแก้เบื่อ และฉันก็ตัดสินใจเปิดกรงขัง มันหยุดอยู่กับที่ มองดูฉันอย่างชั่ง

ใจก่อนจะค่อยๆ คืบคลานออกมาสู่โลกภายนอก แล้วฟ้าก็เกิดเปรี้ยงลงมาในจังหวะนั่น มันซุกหัว

กลับเข้ากรงอย่างรวดเร็วและไม่ยอมออกมาอีกเลย

ฉันนึกไปถึงแม่ แล้วก็อาโก้....

เขาเป็นนักเล่นกลในสายตาของฉันจริง ๆ นั่นแล้ว และบัดนี้ก็ส่งแม่เข้ากล่องแล้วก็เสกให้

หายไปได้อย่างน่าอัศจรรย์ใจ

ถ้าเป็นการแสดง คนดูคงปรบมือกันเกรียวกราว แต่สําหรับฉัน ได้แต่ร้องไห้อยู่คนเดียว

เงียบ ๆ ในหัวใจโดยไม่รู้ว่าเมื่อไร เขาจะเสกแม่กลับมาคืนให้ฉันเหมือนแต่ก่อนอีกครั้ง

6. ข้อใดน่าจะเป็นประเภทของแก่นของเรื่องสั้นเรื่องนี้มากที่สุด

ก. แสดงทรรศนะ

ข. แสดงอารมณ์

ค. แสดงพฤติกรรม

ง. แสดงภาพและเหตุการณ์

7. ข้อความใดที่ทําให้ผู้อ่านสามารถรับรู้สาระสําคัญหรือแก่นของเรื่องสั้นเรื่องนี้ได้

ก. ฉันอบอุ่นทุกครั้งที่แม่อยู่บ้าน จนนึกไม่ออกว่าถ้ามีพ่ออยู่ด้วยจะกลายเป็นสุขเกินไปหรือเปล่า หากมีคนบอกว่าเด็กที่พ่อแม่แยกกันเป็นเด็กมีปัญหา ฉันเห็นจะต้องเถียง อย่างน้อยฉันก็ไม่มีความทุกข์อะไรมากมาย นอกจากทุกข์เล็กๆ น้อยๆ ตามประสาเด็กอย่างชนเสาจนหัวแตก หรือโดนลวดหนามเกี่ยว อะไรทำนองนี้

ข. ครูชม แล้วนําเรียงความของฉันมาอ่านหน้าห้อง ฉันหน้าแดงเพราะความเก้อเขินนิดหน่อย ฉันไม่เคยชินนักหรอกกับการถูกยกยอต่อหน้าชุมชน เพื่อน ๆ ตั้งใจฟังที่ครูอ่าน เขาอยากฟังเรื่องของฉันมากกว่าที่จะฟังสํานวนที่ครูชมว่าเด่นนั่น

ค. เขาเป็นนักเล่นกลในสายตาของฉันจริง ๆ นั่นแล้ว และบัดนี้ก็ส่งแม่เข้ากล่องแล้วก็เสกให้หายไปได้อย่างน่าอัศจรรย์ใจถ้าเป็นการแสดง คนดูคงปรบมือกันเกรียวกราว แต่สําหรับฉัน ได้แต่ร้องไห้อยู่คนเดียวเงียบ ๆ ในหัวใจโดยไม่รู้ว่าเมื่อไร เขาจะเสกแม่กลับมาคืนให้ฉันเหมือนแต่ก่อนอีกครั้ง

ง. ฉันสนใจกับกระต่ายและของเล่นอื่นเพลินจนลืมสนใจไปว่าแม่กลับบ้านค่ำมืดกว่าเดิม บางครั้งก็ดึกดื่น และฉันก็มีโอกาสพบหน้าแม่น้อยลง ส่วนมากจะเป็นตอนเช้าก่อนไปโรงเรียน แต่ในตอนเย็นแม่มักจะโทรศัพท์มาบอกว่าให้กินข้าวไปก่อนไม่ต้องรอ

8. เรื่องสั้นเรื่องนี้ผู้เขียนใช้กลวิธีใดในการเล่าเรื่อง

ก. ผู้เขียนเป็นผู้เล่า

ข. ให้ตัวละครเป็นผู้เล่า

ค. เล่าโดยใช้กลวิธีผสม

ง. เล่าโดยกระแสสำนึก

9. ผู้เขียนใช้กลวิธีใดในการตั้งชื่อเรื่อง

ก. ใช้ชื่อตัวละคร

ข. การอุปมาอุปมัย

ค. การสมมติ

ง. อ้างอิงสถานที่ที่เกิดเรื่องราว

10. ฉันเริ่มคิดถึงแม่ เป็นความรู้สึกที่ฉันไม่เคยมีมาก่อน แต่ก่อนนั้นฉันคิดเสมอว่ามีแม่อยู่ข้างๆ แม้ว่าจะอยู่คนละที่ก็ตาม แต่ไม่ใช่เดี๋ยวนี้ที่ไม่รู้ด้วยซ้ำว่าแม่อยู่ที่ไหน อย่างดีฉันก็รู้ว่าแม่ไปกับอานักเล่นกลคนนั้น ข้อความที่ขีดเส้นใต้ ผู้เขียนต้องการสะท้อนในเรื่องใด

ก. อารมณ์ความรู้สึก

ข. ข้อเท็จจริง

ค. สัจธรรม

ง. ความคิดเห็น

**กิจกรรมที่ 1 แบบฝึกทักษะกระบวนการคิดวิเคราะห์เรื่องสั้น**

**คำชี้แจง** นักเรียนอ่านเรื่องสั้นที่กำหนดให้ และวิเคราะห์ตามขั้นตอนกระบวนการคิด วิเคราะห์

**ขั้นที่ 1**

กำหนดสิ่งที่ต้องการวิเคราะห์

……………………………………………………………………………………………………………………………………………………………………………………………………..

**ขั้นที่ 2**

กำหนดปัญหา/คำถาม

……………………………………………………………………………………………………………………………………………………………………………………………………..

**ขั้นที่ 3**

กำหนดหลักการ หรือ กฎเกณฑ์

……………………………………………………………………………………………………………………………………………………………………………………………………..

ใคร (Who) ……………….……

พิจารณาแยกแยะ

**ขั้นที่ 4**

ทำอะไร (What) …………………………...…………………………………...…

สรุป

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..…..

ที่ไหน (Where) …………………………...…………………………………...…

**ขั้นที่ 5**

อย่างไร (How) …………………………...……………………………………………………………………………………………………

**กิจกรรมที่ 2 ความสามารถในการอ่านคิดวิเคราะห์เรื่องสั้น**

**คำชี้แจง** นักเรียนตอบคำถามต่อไปนี้จากเรื่องที่อ่าน ในกิจกรรมที่ 1

**ตอนที่ 1 ความเข้าใจเรื่องสั้น**

1. ในเรื่องสั้น “เด็กหญิงรำพึง” นักเรียนพบตัวละครใดบ้างที่ปรากฏในเรื่อง

1.................................... 2....................................

3................................... 4....................................

2. เด็กหญิงรำพึง มีภูมิลำเนาอยู่ที่ใด..................................................................

3. เด็กหญิงรำพึงทำอาชีพอะไร...................................ในสถานที่ใด.................................

4. เด็กหญิงรำพึง ถูกทำร้ายจากใครบ้าง ด้วยการกระทำอย่างไร

........................................................................................................................................................................................................................................................................................................................................................

5. คำว่า “รถสปอร์ต” และ “รถยุโรปสีแดงสด” ที่ปรากฏในเรื่องสั้นนี้ สื่อนัยยะให้ผู้อ่านทราบถึงเหตุการณ์อะไรที่จะเกิดตามมา

...........................................................................................................................................................

6. ความรุนแรงที่สุดที่เกิดกับเด็กหญิงรำพึงคืออะไร จากผู้ใด และผลที่ตามมาคืออะไร

........................................................................................................................................................................................................................................................................................................................................................

7. นักเรียนคิดว่า ความเป็นแม่ ในเรื่องสั้นนี้ เป็นสัญชาตญาณหรือไม่ เพราะเหตุใด

........................................................................................................................................................................................................................................................................................................................................................

**ตอนที่ 2 การวิเคราะห์เรื่องสั้นตามองค์ประกอบเรื่องสั้น**

1. เรื่องสั้นเรื่อง “เด็กหญิงรำพึง” จัดอยู่ในงานเขียนประเภทใด..............................................

2. เรื่องสั้นนี้ต้องการเสนอ “แนวคิด” อะไร

...........................................................................................................................................................

**จุดวิกฤติ**

3. ให้นักเรียนเขียนการดำเนินเรื่องตามแผนภาพโครงเรื่อง ที่กำหนดให้

**การคลี่คลายเรื่อง**

**การสร้างปมขัดแย้ง**

**การปิดเรื่อง**

**การเปิดเรื่อง**

4. “ฉาก” ที่ปรากฏในเรื่องสั้นทั้งหมด ทำให้นักเรียนเข้าใจลักษณะนิสัยและอารมณ์ของตัวละครอย่างไร

........................................................................................................................................................................................................................................................................................................................................................

5. นักเรียนคิดว่าตัวละคร “แม่” เหตุใดจึงแสดงพฤติกรรมเช่นนั้นกับรำพึง

........................................................................................................................................................................................................................................................................................................................................................

6. นักเรียนคิดว่าประโยคที่รำพึงพูดว่า “พรุ่งนี้พี่จะมาอีกไหม” เด็กหญิงรำพึงด้วยเสียงสะอื้นทั้งน้ำตา ส่งผลต่อความรู้สึกอย่างไรต่อผู้อ่าน

.......................................................................................................................................................................................................................................................................................................................................................

7. คำว่า “ธรรมชาติ” ที่ปรากฏในเรื่องมีกี่แห่ง และคำดังกล่าวกำลังสื่อให้เห็นถึงแนวคิด ความคิดแฝง ของผู้แต่งอะไรให้ผู้อ่านได้ตีความ จงอธิบาย

....................................................................................................................................................................................................................................................................................................................

8. เมื่อนักเรียนอ่านเรื่องสั้น “เด็กหญิงรำพึง” จบแล้ว นักเรียนคิดว่า เรื่องสั้นนี้กำลังแสดงให้เห็นถึงการให้ “อำนาจ” แก่ผู้ใดบ้าง อย่างไร

.............................................................................................................................................................................................................................................................................................................................................................................................................................................................................................................................

๙. การจบเรื่องสั้น เป็นการจบเรื่องแบบใด และนักเรียนคิดว่าเหตุการณ์ต่อมาจะเป็นอย่าง จงแสดงความคิดเห็น

.........................................................................................................................................................................................................................................................................................................................................................

“รักแร้” สิ่งที่เด็กสมัยใหม่เห็นเป็นเครื่องเชิดหน้าชูตา

“โล่งอก” สำหรับผู้หญิง คือการเอาซิลิโคนออกจากนม

นิรนาม.....

**ผลการวัดทักษะการอ่านคิดวิเคราะห์เรื่องสั้น (แผนการเรียนที่ 3)**

ตารางแสดง คะแนนก่อนเรียน และหลังเรียน ของการวัดทักษะการอ่านคิดวิเคราะห์เรื่องสั้น

|  |  |  |  |  |  |  |  |
| --- | --- | --- | --- | --- | --- | --- | --- |
| **เลขที่** | **คะแนนก่อนเรียน**  **(10)** | **คะแนนหลังเรียนแยกตามทักษะ** | | | | | **คะแนนรวมหลังเรียน(10)** |
| **ทักษะการจำแนก** | **ทักษะการจัดหมวดหมู่** | **ทักษะการเชื่อมโยง** | **ทักษะการสรุปความ** | **ทักษะการประยุกต์** |
| 1 | 5 | 2 | 2 | 1 | 1 | 1 | 7 |
| 2 | 6 | 2 | 2 | 1 | 2 | 1 | 8 |
| 3 | 7 | 2 | 2 | 1 | 2 | 1 | 8 |
| 4 | 7 | 2 | 1 | 1 | 2 | 1 | 7 |
| 5 | 6 | 2 | 1 | 1 | 1 | 1 | 6 |
| 6 | 6 | 2 | 1 | 1 | 2 | 1 | 7 |
| 7 | 8 | 2 | 2 | 1 | 2 | 2 | 9 |
| 8 | 3 | 1 | 1 | 1 | 1 | 1 | 5 |
| 9 | 8 | 2 | 2 | 2 | 2 | 1 | 9 |
| 10 | 7 | 2 | 2 | 2 | 2 | 1 | 9 |
| 11 | 7 | 2 | 2 | 2 | 2 | 1 | 9 |
| 12 | 8 | 2 | 2 | 2 | 2 | 1 | 9 |
| 13 | 8 | 2 | 2 | 2 | 2 | 1 | 9 |
| 14 | 7 | 2 | 2 | 2 | 1 | 2 | 9 |
| 15 | 6 | 2 | 2 | 1 | 1 | 1 | 7 |
| 16 | 5 | 2 | 2 | 1 | 1 | 1 | 7 |
| 17 | 3 | 1 | 1 | 1 | 1 | 1 | 5 |
| 18 | 6 | 2 | 2 | 1 | 1 | 2 | 8 |
| 19 | 7 | 2 | 2 | 2 | 2 | 1 | 9 |
| 20 | 8 | 2 | 2 | 2 | 2 | 1 | 9 |
| 21 | 5 | 2 | 2 | 1 | 1 | 1 | 7 |
| 22 | 3 | 1 | 1 | 1 | 1 | 1 | 5 |
| 23 | 7 | 2 | 2 | 1 | 1 | 1 | 7 |
| 24 | 5 | 2 | 2 | 1 | 1 | 1 | 7 |
| **เลขที่** | **คะแนนก่อนเรียน**  **(10)** | **คะแนนหลังเรียนแยกตามทักษะ** | | | | | **คะแนนรวมหลังเรียน(10)** |
| **ทักษะการจำแนก** | **ทักษะการจัดหมวดหมู่** | **ทักษะการเชื่อมโยง** | **ทักษะการสรุปความ** | **ทักษะการประยุกต์** |
| 25 | 8 | 2 | 2 | 1 | 1 | 1 | 7 |
| 26 | 5 | 2 | 1 | 2 | 1 | 1 | 7 |
| 27 | 3 | 2 | 2 | 2 | 1 | 1 | 7 |
| 28 | 7 | 2 | 1 | 1 | 1 | 1 | 7 |
| 29 | 6 | 2 | 2 | 1 | 1 | 1 | 5 |
|  | 6.05 | 1.76 | 1.67 | 1.43 | 1.52 | 1.52 | 7.48 |
| S.D | 1.59 | 0.43 | 0.48 | 0.50 | 0.51 | 0.51 | 1.55 |

**คะแนนการวัดผลสัมฤทธิ์ด้านการอ่านคิดวิเคราะห์ ก่อนเรียน-หลังเรียน**

ตารางแสดง ค่าคะแนนก่อนเรียน และหลังเรียน การทดสอบวัดผลสัมฤทธิ์ด้านการอ่านคิดวิเคราะห์

|  |  |  |  |
| --- | --- | --- | --- |
| **เลขที่** | **คะแนนก่อนเรียน**  **(40)** | **คะแนนหลังเรียน**  **(40)** | **ผลต่างคะแนนก่อนเรียน - คะแนนหลังเรียน** |
| 1 | 25 | 28 | 3 |
| 2 | 24 | 34 | 10 |
| 3 | 17 | 26 | 9 |
| 4 | 20 | 28 | 8 |
| 5 | 21 | 35 | 14 |
| 6 | 22 | 29 | 7 |
| 7 | 17 | 19 | 2 |
| 8 | 24 | 29 | 5 |
| 9 | 18 | 25 | 7 |
| 10 | 19 | 26 | 7 |
| 11 | 24 | 32 | 8 |
| 12 | 19 | 26 | 7 |
| 13 | 22 | 28 | 6 |
| 14 | 29 | 32 | 3 |
| 15 | 32 | 34 | 2 |
| 16 | 27 | 29 | 2 |
| 17 | 25 | 28 | 3 |
| 18 | 24 | 34 | 10 |
| 19 | 24 | 30 | 6 |
| 20 | 19 | 26 | 7 |
| 21 | 19 | 27 | 8 |
| 22 | 28 | 32 | 4 |
| 23 | 22 | 27 | 5 |
| 24 | 25 | 30 | 5 |
| 25 | 29 | 31 | 3 |
| 26 | 28 | 30 | 2 |
| **เลขที่** | **คะแนนก่อนเรียน**  **(40)** | **คะแนนหลังเรียน**  **(40)** | **ผลต่างคะแนนก่อนเรียน - คะแนนหลังเรียน** |
| 27 | 27 | 30 | 3 |
| 28 | 30 | 33 | 3 |
| 29 | 17 | 25 | 8 |
|  | 23.95 | 29.26 | - |
| S.D | 4.16 | 3.22 | - |

**เอกสารประกอบการสอน**

**เรื่องสั้น เด็กหญิงรำพึง.**

เด็กหญิงรำพึง เป็นหนึ่งในสมาชิกในชุมชนคลองเตย เธอเติบโตขึ้นมาโดยไม่ต้องเรียนหนังสือ ชีวิตไม่ต้องพึงพารถเมล์ ไม่ต้องพึงพาห้างสรรพสินค้าเป็นที่พักผ่อนหย่อนใจ

ทุกวันชาวกรุงเทพฯ สามารถพบเห็นเธอได้ที่สี่แยกไฟแดงใต้ทางด่วนรามอินทรา

เด็กหญิงรำพึงเป็นเด็กขายพวงมาลัย

กฎการดำรงชีวิตของเด็กหญิงรำพึงคือจะต้องขายพวงมาลัยให้ได้ 300 บาทต่อวัน ถ้าขายไม่ได้ไม่ต้องกลับบ้าน บางทีอาจจะมีการต่อรองกันนิดหน่อย หากขายไม่ได้จริงๆ กลับบ้านได้แต่ไม่ต้องกินข้าว จึงไม่สงสัยว่าเหตุใดเด็กหญิงรำพึงจึงมีร่างกายผอมบางแล้วเนื้อตัวมอมแมมแถมคัดจมูกเป็นประจำ



เธอจะต้องพาร่างกายตัวเองไปที่สี่แยกทุกวัน ไม่รู้จักคำว่าวันหยุดข้าราชการ (คงเป็นเพราะเธอไม่ใช่ข้าราชการก็เป็นได้)

หลายครั้งคลายคราที่ต้องหอบหิ้วอาการไข้หวัดไปด้วย มันหนักอึ้งที่หัว พิษไข้ทำให้ตาลาย ร่างกายร้อนผ่าวและสลับไปมาเป็นอุปสรรคในการขายพวงมาลัยเป็นอย่างยิ่ง

... 300 บาทต่อวัน

"นี่นังพึง แกจะนอนกินบ้านกินเมืองไปถึงไหน ตื่นได้แล้ว อย่าให้ชั้นต้องมีน้ำโหแต่เช้านะ เดี๋ยวมึง" นี่เป็นคำพูดทักทายยามเช้าของผู้ที่ขึ้นชื่อว่าเป็นผู้บังเกิดเกล้า

เด็กหญิงรำพึงยังงงๆ กับคำพูดของแม่ การนอนเกี่ยวอะไรกับการนอนกินบ้านกินเมือง เธอเคยได้ยินว่าการกินบ้านกินเมืองนั้นเป็นงานถนัดของนักการเมือง เห็นประชาชนด่ากันให้หายคันปากเท่านั้น แต่ก็ทำอะไรนอกเหนือจากนี้ไม่ได้ และที่สำคัญมันไม่ได้เกี่ยวอะไรกับเธอสักหน่อย

เด็กหญิงรำพึงจึงหลับตาลงอีกครั้ง

"นังพึง มึงยังจะนอนอีกหรือไง ด่าจนปากจะฉีกถึงหูแล้ว ซึมเข้าสมองมึงสักนิดมั้ย... ตื่นได้แล้ว อินี่... วอนซะแล้ว" ประโยคของแม่ทำให้เด็กหญิงรำพึงได้คืนสติ ลุกขึ้นอาบน้ำ ล้างหน้า แปรงฟัน ก่อนจะคว้าไม้ด้ามยาวที่เต็มไปด้วยพวงมาลัยเดินออกจากบ้านไปโดยที่ไม่มีพูดใดออกจากปากสักคำ

เวลาผ่านไป รถคันแล้วคันเล่า สายตาเด็กหญิงรำพึงจับจ้องสัญญานไฟ รอเป็นสีแดง แล้วจึงค่อยเดินไปตามรถคันต่างๆ เธอยืนเกาะกระจกรถ ใช้สายตายเพื่อเรียกร้องความสงสาร คนขับรถหลายคันต่างหาข้อแก้ตัวเพื่อไม่ต้องให้ความสนใจกับเด็กหญิงขายพวงมาลัยคนนี้

ตะวันลับขอบฟ้าไปแล้ว ในกระเป๋ากางเกงของเธอมีธนบัตรสีเขียว 6ใบ และเหรียญสิบบาท 4เหรียญ เด็กหญิงรำพีงคิดอีกแค่ 140 เอง อีกนิดเดียว พลางลูบท้องสองสามที เธอกลืนน้ำลายลงคอด้วย ความยากเย็น เดี๋ยวจะได้กินข้าวแล้ว อดทนหน่อยรำพึง เธอรำพึงในใจอีกครั้ง จากนั้นก็เกาแผลที่เพิ่งขึ้นสะเก็ดตรงข้อศอก เธอเพียงรู้ว่ายิ่งเกายิ่งมัน

เด็กหญิงรำพึงเรียนรู้จากแผลนี้ว่าเมื่อใดที่มีแผลขึ้นบนตัวจะหายเองโดยธรรมชาติ

ควันจากไอเสียรถยนต์ทำให้เด็กหญิงรำพึงสำลักหลายครั้ง น้ำมูกสีเทาๆ ไหลออกมาเป็นทางรูจมูก เธอป้ายมันด้วยแขนเสื้อ นี่ก็ดึกมากแล้ว เหลือแค่ 85บาทเท่านั้นเอง จะถึง 300

... อีก 85 บาทเท่านั้นเอง

"อีพึง... มึงล้ำเขตของกู จ่ายมาเสียดี ๆ" ไม่น่าเลย อาจจะเป็นเพราะอาการง่วงที่สะสมมาตลอด 3วัน ทำให้เด็กหญิงรำพึงเดินเข้าไปในเขตควบคุมของไอ้ต้น เธอควักธนบัตรสีเขียว 5ใบยื่นให้แต่โดยดี เด็กสาวรู้ว่าถ้าไม่ให้มันจะเกิดอะไรขึ้นกับใบหน้าของตน เป็นความทรงจำที่ไม่น่าจดจำ เธอถูกตบหน้าด้วยรองเท้าผ้าใบ พอกลับไปถึงบ้าน แม่มองด้วยสายตาแปลกๆ พร้อมพูดว่า

"สมน้ำหน้ามึงแล้ว"

2.15 น. สี่แยกใต้ทางด่วน เด็กหญิงรำพึงยังคงยืนรอรถที่กำลังจะมาติดไฟแดง ธรรมชาติสอนให้เธอได้เรียนรู้อีกอย่างหนึ่งว่า ยิ่งดึกเท่าไหร่จำนวนรถก็ยิ่งทีจำนวนน้อยลงเท่านั้น ใบหน้าเธอซีดเซียว มีจามสลับไอ จนกระทั่งมีรถสปอร์ตคันหนึ่งมาจอด เป็นรถยุโรปสีแดงสด มีผู้ชายวัยรุ่น 3คนอยู่ข้างใน ทั้งหมดมีสภาพเมากึ่มๆ

เด็กหญิงรำพึงเดินเข้าไป เอาหน้าแนบกับกระจกประตูรถเหมือนเคย สายตาสามคู่มองผ่านกระจกติดฟิล์มมุ่งเป้าหมายมายังเธอ

หนึ่งในสามคนนั้นเปิดประตูรถออกมา จับหัวไหล่ของเด็กหญิงรำพึง และถูกกระชากด้วยแรงผู้ชายจนร่างเล็กๆ ของเธอล้มเสียหลักเข้าไปในตัวรถ

เสียงปิดประตูดัง เสียงเครื่องยนต์ 3540 ซีซีกระหึ่มดัง ก่อนจะแล่นหายไปในความมึด

. . .

1 ชั่วโมงผ่านไป รถสปอร์ตสีแดงขับมาจอดที่สี่แยกใต้ทางด่วนที่เดิม หนึ่งในนั้นผลักเด็กหญิงรำพึงออกจากตัวรถ เธอยังขาสั่นอยู่ สภาพจิตใจไม่อยู่กับเนื้อกับตัว ยังสับสนกับเรื่องที่เกิดขึ้น น้ำตาเด็กหญิงรำพึงไหลออกมาไม่หยุดด้วยความเจ็บปวด มือกุมเป้ายืนอยู่ข้างถนน เลือดข้นสีแดงสดไหลซึมออกมาจากเนื้อผ้าเป็นทางยาวจากต้นขาจนสุดปลายเท้า

"อย่าบอกใคร ไม่งั้นมึงตาย" คนขับรถบอกเด็กหญิงรำพึงพร้อมชี้หน้า

เธอพอมีสติที่จะพูดอะไรบางอย่าง

"มีเงินให้ฉันสัก 300 ไหม ฉันขอ" มีกระดาษสีแดง 4ใบถูกขว้างออกมาจากตัวรถ คนขับบอกว่าแถม เธอก้มเก็บเงินอย่างช้าๆ ขณะเดียวกันกับกระจกรถเลื่อนขึ้นปิดสนิทด้วยระบบไฟฟ้า

สัญญานไฟยังแดงอยู่ เด็กหญิงรำพึงยังพอมีแรงที่จะเข้าไปเคาะที่กระจกอีกครั้ง

กระจกรถเลื่อนระดับต่ำลง

"มึงจะเอาอะไรอีก เงินก็ให้แล้ว อีนี่ วอนซะแล้ว"

"พรุ่งนี้พี่จะมาอีกไหม" เด็กหญิงรำพึงด้วยเสียงสะอื้นทั้งน้ำตา

คืนนี้ เด็กหญิงรำพึงได้ทานข้าวอย่างเอร็ดอร่อย

เธอได้เรียนรู้วิธีหาเงินด้วยวิธีง่าย ๆ โดยที่ไม่ต้องเดินขายพวงมาลัย ตรงหว่างขา เลือดหยุดไหลแล้วแต่ยังแสบอยู่ เธอไม่รู้สึกกังวลอะไรมากนัก

**ธรรมชาติจะช่วยรักษาให้หายดีเหมือนกับสะเก็ดแผลที่ข้อศอก.**



**ภาพประกอบ ขณะการทำกิจกรรมการเรียนการสอน จากงานวิจัยในชั้นเรียน**



**ภาพประกอบ ขณะการทำกิจกรรมการเรียนการสอน จากงานวิจัยในชั้นเรียน**

